|  |
| --- |
| LISTOPAD (17 sati) |
| redni broj sata | **nastavno područje** | **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati** **(blok sat)** |  |
| 16. | KNJIŽEVNOST I STVARALAŠTVO | **Branka Kalauz, *JUPI izgled*** | 1 |  |  | Prepoznaje u tekstu pojave i doživljaje iz vlastitoga okruženja: potrebu mladih za kupovinom skupe dizajnerske odjeće kako bi se uklopili. Iznosi emotivne reakcije koje u njemu pobuđuje slušani tekst te ih uspoređuje s reakcijama ostalih učenika. Tumači književni tekst na temelju čitateljskoga iskustva i usporedbe s drugim tekstovima primjenjujući znanja o književnosti: prepoznaje i objašnjava uporabu prenesenoga značenja; objašnjava odnose među likovima, oblikuje temu i ideju teksta. | Pripremati učenike za obrazlaganje vlastitoga doživljaja književnoga teksta te prepoznavanje i objašnjavanje povezanosti njegovih bitnih elemenata. Uvježbavati ih u prepoznavanju etičke vrijednosti teksta te oblikovanju osnovne misli zasnovane na donesenim zaključcima.  |  |
| 17. 18. | HRVATSKI JEZIK I KOMUNIKACIJA | **Upravni i neupravni govor** | 1 | 1 |  | Razlikuje upravni govor od neupravnoga. Pravilno zapisuje upravni govor. Preoblikuje upravni govor u neupravni i obrnuto. | Poticati učenike na poštivanje pravopisne norme u pisanju upravnoga govora. |  |
| 19. | HRVATSKI JEZIK I KOMUNIKACIJA | **Kako uspješnije razgovarati** | 1 |  |  | Učenik interpretira podatke iz slušanoga teksta te ih sažima u različite vrste bilježaka: razlikuje spontani razgovor od planiranoga; uočava smjernice u pripremi za razgovor, uočava vještine vođenja razgovora te najčešće pogreške u razgovoru. Pronalazi dokaze i potkrepljuje zaključke do kojih je došao čitanjem; oblikuje smisao teksta.  | Kod učenika razvijati vještinu izdvajanja važnih podataka iz teksta. Poticati ih na planiranje razgovora poštujući smjernice. |  |
| 20. | KNJIŽEVNOST I STVARALAŠTVO | **Hrvoje Hitrec, *Dado i Nosonja*** |  | 1 |  | Uočava strukturu proznoga teksta i tijek radnje. Objašnjava događaj, opisuje odnos likova tumači ulogu humora u književnome tekstu. Uočava ulogu pripovjedača i tijek kojim iznosi događaje. Objašnjava ulogu usporedbe u tekstu. | Poticati učenike na čitanje s razumijevanjem i primjenu književnoteorijskih znanja. |  |
| 21. | HRVATSKI JEZIK I KOMUNIKACIJA | **Ponavljanje i usustavljivanje pravopisnoga gradiva** (veliko početno slovo, pravopisni znakovi, upravni i neupravni govor) |  | 1 |  | Ponavlja stečena znanja o pisanju velikoga početnog slova u jednorječnim i višerječnim imenima ustanova, društava, pokreta, epoha i povijesnih događaja; o pravilnome pisanju i uporabi pravopisnih znakova: crtice, spojnice, kose crte, navodnika i polunavodnika te o pravilnome pisanju upravnoga i neupravnoga govora. | Potaknuti učenike na primjenu pravopisnih pravila u pisanome izražavanju. |  |
| 22. | HRVATSKI JEZIK I KOMUNIKACIJA | **Zadatci za vrednovanje učeničkih postignuća** (veliko početno slovo, pravopisni znakovi, upravni i neupravni govor) |  |  | 1 | Primjenjuje pravila o pisanju velikoga početnog slova u jednorječnim i višerječnim imenima ustanova, društava, pokreta, epoha i povijesnih događaja; o pravilnome pisanju i uporabi pravopisnih znakova: crtice, spojnice, kose crte, navodnika i polunavodnika te o pravilnome pisanju upravnoga i neupravnoga govora. | Usmjeriti učenike na pravilnu primjenu pravila o pisanju velikoga početnog slova, pravopisnih znakova te upravnoga i neupravnoga govora. |  |
| 23.  | HRVATSKI JEZIK I KOMUNIKACIJA | **Ispravak zadataka za vrednovanje učeničkih postignuća** (veliko početno slovo, pravopisni znakovi, upravni i neupravni govor) |  | 1 |  | Uočava vlastite pogreške te ih ispravlja i pravilno oblikuje prema zadanoj uputi. | Osvijestiti učenicima pogreške i pravopisna pravila koja nisu u potpunosti usvojili te ih potaknuti na ponavljanje gradiva u kojemu su uočene pogreške. |  |
| 24. | KULTURA I MEDIJI | **Televizijska serija *Smogovci*** |  | 1 |  | Obrazlaže vlastito mišljenje i stajalište o različitim temama u skladu s dobi i vlastitim iskustvom. Uočava likove u seriji i uspoređuje ih s doživljajem likova u književnome tekstu. Uspoređuje književno djelo i televizijsku seriju. | Uspoređivati izražajna sredstva dvaju različitih medija: knjige i televizije. |   |
| 25. | KNJIŽEVNOST I STVARALAŠTVO | **Drago Ivanišević, *Moj did*** |  | 1 |  | Učenik uočava umjetničku ulogu književnosti koja ima kulturnu i estetsku vrijednost. Obrazlaže vlastiti doživljaj lirske pjesme, izdvaja osjećaje. Prepoznaje slobodni stih kao ritmotvorni element, prepoznaje i objašnjava metaforu i hiperbolu.  | Uočiti i objasniti estetsku ulogu književnoga teksta. Izdvojiti i objasniti ulogu pjesničkih slika oblikovanih metaforom i hiperbolom u doživljaju pjesme. |  |
| 26. | KNJIŽEVNOST I STVARALAŠTVO | **Deborah Ellis, *Parvana*** |  | 1 |  | Uspoređuje vlastite spoznaje o svijetu i prikaz svijeta u književnome tekstu; obrazlaže etičku i idejnu razinu književnoga teksta; iznosi svoja mišljenja o ravnopravnosti spolova te o pravu na obrazovanje. Oblikuje temu; uočava tijek i imenuje dijelove fabule; izdvaja osobine glavnoga lika. | Uvježbavati učenike u prepoznavanju etičke vrijednosti teksta te oblikovanju osnovne misli zasnovane na donesenim zaključcima. Poticati ih na argumentirano iznošenje stavova i zaključaka. |   |
| 27. | HRVATSKI JEZIK I KOMUNIKACIJA | **Stvaralačko pripovijedanje s promjenom gledišta** (pripovijedanje uživljavanjem u lik djevojčice Parvane) |  | 1 |  | Pripovijeda s različitih gledišta s istaknutim uzročno-posljedičnim vezama. Bilješke koje uključuju važne pojedinosti obogaćuje novim pojedinostima, slikovitim zapažanjima i komentarima mijenjajući točku gledišta. Stvaralački prepričava tekst služeći se bilješkama. Zaključuje da razumijevanje različitoga gledišta omogućuje prihvaćanje različitoga mišljenja (tolerancija).  | Kod učenika razvijati vještinuizdvajanja važnih podataka izteksta; razvijati sposobnostsamostalnoga stvaralačkogaprepričavanja s promjenomgledišta. Razvijati kreativnost, originalnost i maštu. Povezivati dosadašnja znanja s novim spoznajama. |  |
| 28.29. | HRVATSKI JEZIK I KOMUNIKACIJA | **Prva školska zadaća** |  |  | 2 | Samostalno oblikuje zadanu temu slijedeći upute: pravilno kompozicijski oblikuje sastavak, primjereno se izražava, primjenjuje pravopisna i slovnička pravila. | Potaknuti učenike da primjenjuju naučene strategije pisanja pri oblikovanju sastavka. Usmjeriti ih na zadane smjernice za pisanje i kriterije vrednovanja. | Stvaralački se izražava i primjenjuje naučeno znanje o pisanju sastavka i pri tome se koristi bilješkama. |
| 30. | HRVATSKI JEZIK I KOMUNIKACIJA | **Ispravak prve školske zadaće** |  | 1 |  | Uočava i ispravlja česte pogreške na konkretnim primjerima u sastavku rabeći riječi ispravno u drugome kontekstu.Uočava najčešće pogreške uspoređujući svoje i pogreške ostalih učenika. Osvješćuje uzrok pogreške. | Osvijestiti kod učenika česte pravopisne, gramatičke i stilske pogreške u sastavku na konkretnim primjerima učeničkih pogrešaka te važnost poštivanja pravopisne i gramatičke norme pri pisanju sastavka. |  |
| 31. 32. | KNJIŽEVNOST I STVARALAŠTVO | **Književno djelo za cjelovito čitanje (listopad)** |  | 1 | 1 | Stvaralački se izražava prema vlastitome interesu, potaknut različitim iskustvima i doživljajima književnoga teksta. Oblikuje uratke na temelju jezičnih vještina i aktivnoga rječnika u kojima dolazi do izražaja kreativnost, originalnost i stvaralačko mišljenje.  | Potaknuti učenike na argumentirano iznošenje vlastitoga doživljaja o cjelovito pročitanome književnom djelu i razumijevanje drukčijega doživljaja. Primjenjivati književnoteoretska znanja. |  |